Ir-Regolament tal-Kummissjoni (KE) Nru 917/2004
tad-29 ta' April 2004
Dwar ir-regoli dettaljati għall-implementazzjoni tar-Regolament tal-Kunsill (KE) Nru 797/2004 rigward il-miżuri għat-tittjib tal-kondizzjonijiet ġenerali għall-produzzjoni u l-marketing ta' prodotti ta' l-apikoltura.
IL-KUMMISSJONI TAL-KOMUNITAJIET EWROPEJ,
Wara li kkonsidrat t-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill 797/20049 [1], u partikolarment l-Artikolu 6 tiegħu,
Billi:
(1) Ir-Regolament (KE) Nru 797/2004 jieħu post ir-Regolament tal-Kunsill (KE) Nru 1221/97 [2] jistabbilixxi miżuri għall-iskop li jtejjeb il-kondizzjonijiet li permezz tagħhom il-prodotti min-naħam huma prodotti u marketed. Fl-interess taċ-ċarezza, għandu għalhekk ikun imħassar ir-Rgolament tal-Kummissjoni (KE) Nru 2300/97 tal-20 ta' Novembru 1997 dwar regoli dettaljati għall-implimentazzjoni tar-Regolament tal-Kunsill (KE) Nru 1221/97 li jistabbilixxi regoli ġenerali għall-applikazzjoni tal-miżuri għat-titjib tal-produzzjoni u l-marketing tal-għasel [3] u għandu jkun mibdul b'Regolament ġdid.
(2) L-Artikolu 1 tar-Regolament (KE) Nru 797/2004 jistqarr li l-Istati Membri jistgħu jistabbilixxu programmi ta' apikoltura. Huwa meħtieġ li jkunu speċifikati l-elementi ta' dawn il-programmi li huma meħtieġa li jkunu jinkludu, u l-limitu ta' żmien għat-trasmissjoni lejn il-Kummissjoni.
(3) Il-kontribuzzjoni finanzjarja tal-Komunità lejn il-programmi nazzjonali għandha tkun ristretta, b'referenza għal kull sehem tal-Istat Membru dwar in-numru totali ta' doqqajs fil-Komunità.
(4) L-Istati membri għandhom iwettqu monitoraġġ tal-programmi implementati bis-saħħa ta' dan ir-Regolament. Dawk il-miżuri ta' monitoraġġ għandhom ikunu notifikati lill-Kummissjoni.
(5) Konsistenza bejn il-miżuri tal-programmi ta' l-apikoltura u miżuri oħrajn permezz ta' diversi strateġiji tal-Komunità għandha tkun assigurata matul l-implementazzjoni tal-programmi. Partikolarment, kwalunkwe kumpens żejjed minnhabba il-għaqda ta' l-għajnuna u xi inkonsistenza oħra fid-definizzjoni tal-miżuri għandu jkun evitat.
(6) Sabiex tkun imħollija ċerta flessibiltà fl-implementazzjoni tal-programmi, il-limiti finanzjari notifikati għal tali miżuri jistgħu ivarjaw b'ċertu persentaġġ mingħajr, b'dana kollu, ma jeċċedu l-limitu massimu globali għall-programm anwali. Jekk ikun hemm użu tal-flessibiltà permissibbli fl-implementazzjoni tal-programm, il-kontribuzzjoni finanzjarja tal-Komunità m'għandhiex teċċedi l-limitu ta' 50 % tal-ispiża attwali kif involuta mill-Istat Membru ikkonċernat.
(7) Sabiex titħalla aktar flessibiltà fl-implementazzjoni tal-programm, il-miżuri tal-programmi jistgħu ikunu adattati matul l-implementazzjoni tal-programm, b'dana kollu azzjonijietmodifikati għandhom ikunu l-istess miżuri li hemm dispożizzjoni dwarhom fir-Regolament tal-Kunsill (KE) Nru 797/2004.
(8) Regoli għandhom ikunu adottati sabiex ikunu stabbiliti r-rati li għandhom ikunu applikati għall-finanzjament tal-programmi nazzjonali.
(9) Ir-regoli li jikkonċernaw il-kontenut tiegħu għandhom ikunu stabbiliti sabiex jassiguraw li l-istudji referuti fl-Artikolu 3 tar-Regolament (KE) Nru 797/2004 ikunu mwettqa u aġġornati b'mod konsistenti.
(10) Il-miżuri li hemm provvediment dwarhom f'dan ir-Regolament huma bi qbil ma l-opinjoni tal-Kumitat għall-Bajd u l-Laħam tat-Tjur,
ADOTTAT DAN IR-REGOLAMENT:
Artikolu 1
Il-programmi nazzjonali referuti fl-Artikolu 1 tar-Regolament (KE) Nru 797/2004 (minn hawn il-quddiem referut bħala "il-programmi ta' l-apikoltura") għandhom:
(a) jiddeskrivu s-sitwazzjoni tas-settur billi jagħmluha possibbli billi jkunu aġġornati regolarment id-dettalji strutturali fl-istudju referut fl-Artikolu 3 tar-Regolament (KE) Nru 797/2004;
(b) jistqarri l-għanijiet tagħhom;
(ċ) jagħtu deskrizzjoni dettaljata tal-miżuri involuti, bin-nefa ta' l-unità, meta san ikun xieraq;
(d) jistqarru n-nefqa kif ikkalkolata u l-pjan tal-finanzjament, imqassma ta' kull sena fuq il-livell nazzjonali u reġjonali;
(e) jirreferu għal-liġijiet, ir-regolament u d-dispożizzjonijiet amministrattivi applikabbli;
(f) elenkaw l-organizzazzjonijiet rapreżentattivi u l-koperattivi tat-trobbija tan-naħal li jkunu ikkolabboraw fit-tħejjija tal-programmi ta' l-apikoltura;
(g) jistabbilixxu arranġamenti tal-monitoraġġ u tal-istudju għall-programm ta' l-apikoltura.
Artikolu 2
1. L-Istati Membri għandhom jinnotifkaw il-programm tagħhom ta' l-apikoltura lejn il-Kummissjoni qabel il-15 ta' April ta' l-ewwel sena tal-perijodu ta' tlett snin applikati mill-programm.
B'dana kollu, għall-2004, l-Istati Membri għandhom jinnotifikaw il-programmi tagħhom ta' l-apikoltura sal-15 ta' Mejju l-aktar tard.
2. L-eżerċizzji annwali tal-programmi ta' l-apikoltura huma stabbiliti mis-16 ta' Ottubru ta' kull sena sal-15 ta' Ottubru tas-sena ta' wara.
3. Il-miżuri tal-programm ta' l-apikoltura, stbbiliti għall-kull sena tal-perijodu ta' tlett snin, għandhom ikunu kompletament eżegwiti qabel il-31 ta' Awissu tas-sena ta' wara. Il-pagamenti għandhom isiru matul l-eżeċizzju.
Artikolu 3
Il-programmi tal-Komunità dwar il-finanzjament parzjali ta' l-apikoltura għandhom ikunu ristretti għal kull Stat Membru għall-ammont li jokkorispondi għas-sehem totali tiegħu ta' doqqajs fil-Komunità. Kif mistqarr fl-Anness I ta' dan ir-Regolament.
B'dana kollu, jekk Stat membru wieħed jew aktar ma jkunx(ikunux) innotifika l-programm tiegħu ta' l-apikoltura sal-limiti taż-żmien stabbiliti fl-Artikolu 2 91), jew ma jkunx uża l-ammont kollu tal-finanzjament parzjali referut fl-ewwel paragrafu, l-ishma tal-istati membri l-oħrajn jistgħu ikunu miżjuda fi proporzjoni tas-sehem tagħhom.
Artikolu 4
L-Istati membri għandhom iwassli lill-Kummisjoni, flimkien mal-programmi tagħhom ta' l-apikoltura, dokumenti li jispeċifikaw kif isir il-monitoraġġ tal-programmi tagħhom.
Il-verifiki tal-monitoraġġ gġandhom ikunu iddisinjati sabiex jivverifikat il-konformità mat-termini li permezz tagħhom l-għajnuna tkun mogħtija skond il-programmi nazzjonali. Dawn għandhom jikkonsistu kemm minn verifiki amministrattiv u wkoll fuq il-post.
Prova suffiċjenti ta' dawn il-kontrolli għandha tkun disponibbli mingħand l-aġenziji tal-pagamenti.
Artikolu 5
1. L-Istati membri għandhom jikkomunikaw lejn il-Kummissjoni il-lista tal-miżuri dwar l-apikoltura li huma nklużi fil-programmi operazzjonali nazzjonali permezz ta' l-Objettivi 1 u 2 stabbiliti bir-Regolament tal-Kunsill (KE) Nru 1260/1999 [4], qabel id-data referuta fl-Artikolu 2(1).
2. L-istess miżura ma tistax tkun is-suġġett ta' pagamenti simultanji permezz tar-Regolament (KE) Nru 797/2004 u permezz ta' xi skema oħra ta' għajnuna tal-komunià, partikolarment f'dak li jirrigwardja r-Regolament tal-Kunsill (KE) Nru 1257/1999 [5].
Artikolu 6
Il-limiti finanzjarji għal kull miżura jistgħu ikunu miżjuda jew imnaqqsa b'massimu ta' 20 % basti li l-limitu massimu totali għall-programmi annwali ma jkunx misbuq u l-kontribuzzjoni tal-Komunità għall-finanzjament tal-programm ta' l-apikoltura ma jkunx jeċċedi 50 % tal-ispiża kif merfugħa mill-Istat membru ikkonċernat.
Artikolu 7
Il-miżuri tal-programmi ta' l-apikoltura jistgħu ikunu adattati matul l-eżerċizju annwali, b'dana kollu dawn għandhom ikunu b'konformità ma l-Artikolu 2 tar-Regolament tal-Kunsill (KE) Nru 797/2004 u għandhom ikunu approvati skond l-Artikolu 5 ta' l-istess Regolament.
Artikolu 8
Ir-rata tal-kambju li għandha tkun applikata għall-ammont referut fl-Artikolu 3 għandha tkun ir-rata fis-seħħ fl-1 ta' Mejju tas-sena li fiha l-programm ikun notifikat.
Artikolu 9
L-istudji referuti fl-Artikolu 3 tar-Regolament (KE) Nru 1221/97 għandhom jirreferu għall-unti indikati fl-Anness II ta' dan ir-Regolament.
Artikolu 10
Ir-Regolament (KE) Nru 2300/97 huwa mħassar.
Referenzi għar-Regolament imħassar għandhom ikunu meqjusa bħala referenzi għal dan ir-Regolament u għandhom jinqraw bi qbil mat-tabella ta' korrelazzjoni kif elenkata fl-Anness III.
Artikolu 11
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' April 2004.